KYK: Betogers steek vragmotor aan die brand | Netwerk24
Deur Cara-Lee Dorfling 25 Mei 2020 11:11
Volgens die verkeersowerhede het betogers omstreeks 08:45 die pad versper. Inligting dui daarop dat die vragmotorbestuurder blykbaar ’n U-draai voor die versperring wou maak toe die betogers daarop toegesak en dit aan die brand gesteek het.
Warren Prins, verkeershoof in die Nelson Mandelabaai-metro, sê met die verkeersowerhede en polisie se aankoms op die toneel het die betogers in die nabygeleë plakkerskamp verdwyn.
Hy sê die pad is steeds gesluit en motoriste moet van die R75-pad gebruik maak om tussen Uitenhage en Port Elizabeth of Rocklands te ry.
Sers. Majola Nkohli, provinsiale polisiewoordvoerder, sê geen saak is aanhangig gemaak nie omdat die polisie nog nie die vragmotorbestuurder kon opspoor nie.
Brandbestryders blus Maandagoggend die vlamme nadat betogers die vragmotor op die R334-pad buite Uitenhage aan die brand gesteek het. Foto: Lulama Zenzile
Betogers het Maandagoggend hierdie vragmotor op die R334 tussen Uitenhage en Rocklands aan die brand gesteek. Foto: Verskaf
Meer oor: Uitenhage | Rocklands | Betogers
Aanval op vragmotor eis voetganger se lewe
Beloning aangebied ná vragmotor met maskers gekaap is